CELEX: 32014D0236
Language: da
Date: 2014-04-24 00:00:00
Title: 2014/236/EU: Kommissionens gennemførelsesafgørelse af 24. april 2014 om EU-tilskud til overvågning og andre aktioner af hastende karakter i Estland, Letland, Litauen og Polen over for afrikansk svinepest (meddelt under nummer C(2014) 2551)

26.4.2014   
            
            
               DA
            
            
               Den Europæiske Unions Tidende
            
            
               L 125/86
            
         KOMMISSIONENS GENNEMFØRELSESAFGØRELSE
   af 24. april 2014
   om EU-tilskud til overvågning og andre aktioner af hastende karakter i Estland, Letland, Litauen og Polen over for afrikansk svinepest
   
      
         (meddelt under nummer C(2014) 2551)
      
   
   (Kun den estiske, den lettiske, den litauiske og den polske udgave er autentiske)
   
      (2014/236/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 8,
   under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (2), navnlig artikel 84, og
   ud fra følgende betragtninger:
   
               (1)
            
            
               Afrikansk svinepest er en infektiøs, normalt dødbringende, virussygdom hos tamsvin og vildtlevende svin, som forårsager alvorlige forstyrrelser i samhandelen inden for Unionen med og eksporten til tredjelande af levende svin og produkter fra svin.
            
         
               (2)
            
            
               Efter bekræftet forekomst af afrikansk svinepest i Georgien i 2007 spredtes sygdommen til Den Russiske Føderation, hvor der er rapporteret om adskillige udbrud af sygdommen hos svin og vildsvin i hele den europæiske del af Rusland. I juni 2013 rapporterede Hviderusland om et bekræftet udbrud af afrikansk svinepest hos svin i hobbybesætninger i regionen Grodno ca. 40 km fra Litauen og tæt på grænsen til Polen.
            
         
               (3)
            
            
               Ved Kommissionens gennemførelsesafgørelse 2013/498/EU (3) er der fastsat bestemmelser om EU-tilskud til overvågning og andre foranstaltninger af hastende karakter over for afrikansk svinepest i 2013 i Estland, Letland, Litauen og Polen, som er de medlemsstater, der er direkte truet af indslæbning af afrikansk svinepest.
            
         
               (4)
            
            
               Der blev i januar 2014 anmeldt tilfælde af sygdommen i vildsvinebestanden i Ukraine, og sygdommen spreder sig stadig i Hviderusland og i Den Russiske Føderation. Endvidere blev der i januar 2014 konstateret to tilfælde af afrikansk svinepest i vildsvinebestanden i Litauen, og få dage senere rapporterede man om yderligere to tilfælde hos vildsvin i Polen. I begge disse medlemsstater konstateredes sygdomstilfældene ved grænsen til Hviderusland. Situationen med hensyn til afrikansk svinepest i lande, der grænser op til Den Europæiske Union, er således en vedvarende trussel mod svinebedrifterne i Unionen, fordi virusset kan blive indslæbt til de medlemsstater, der grænser op til de inficerede tredjelande, via vildsvin, som kommer ind i Unionen fra inficerede områder, men også via køretøjer, der har været anvendt til transport af levende dyr, eller via ulovlig indførsel til Unionen af svineprodukter.
            
         
               (5)
            
            
               Risikoen for, at afrikansk svinepest indslæbes til Unionen, er højere for Estland, Letland, Litauen og Polen på grund af forekomsten af og udviklingen i denne sygdom i det tilstødende område af Hviderusland, Den Russiske Føderation og Ukraine. Nævnte medlemsstater har underrettet Kommissionen og de øvrige medlemsstater om de foranstaltninger, de agter at træffe for at styrke beskyttelsen af deres respektive områder og andre medlemsstater.
            
         
               (6)
            
            
               Estland, Letland, Litauen og Polen gennemførte i løbet af 2013 overvågning til tidlig påvisning af afrikansk svinepest hos både vildsvin og tamsvin. For bedre at kunne forebygge afrikansk svinepest er det nødvendigt at gennemføre visse overvågningsaktiviteter i disse medlemsstater.
            
         
               (7)
            
            
               Rengøring og desinfektion af køretøjer, der muligvis har været i kontakt med afrikansk svinepest-virus, er en af de vigtigste forholdsregler mod indslæbning af afrikansk svinepest til Unionen. Derfor blev der ved Kommissionens gennemførelsesafgørelse 2013/426/EU (4) fastsat visse foranstaltninger mod indslæbning til Unionen af afrikansk svinepest fra Hviderusland og Den Russiske Føderation, og det blev fastsat, at køretøjer, der har været anvendt til transport af levende dyr, og som kommer ind i Unionen fra inficerede områder, skal være ordentligt rengjort og desinficeret.
            
         
               (8)
            
            
               Uanset Kommissionens forordning (EF) nr. 206/2009 (5) er risikoen for indslæbning af afrikansk svinepest til Unionen via sendinger til eget forbrug, der indeholder svineprodukter og sendes pr. post eller transporteres i bagage tilhørende rejsende fra især Hviderusland, Den Russiske Føderation og Ukraine, større end ubetydelig og kræver yderligere foranstaltninger og kontrol på indgangsstedet.
            
         
               (9)
            
            
               Dertil kommer, at en bred vifte af aktører, herunder dyrlæger, erhvervs- og fritidslandbrugere, lastbilchauffører, toldklarerere, passagerer og den brede offentlighed, bør gøres opmærksomme på de risici, der er forbundet med indslæbning af afrikansk svinepest, og konsekvenserne heraf ved hjælp af målrettede oplysningskampagner, der øger kendskabet til og beredskabet over for sygdommen som led i de beredskabsplaner, der er opstillet i overensstemmelse med Rådets direktiv 2002/60/EF (6), med det formål at sikre en hurtig indsats i tilfælde af indslæbning af afrikansk svinepest.
            
         
               (10)
            
            
               Der er i 2014 konstateret afrikansk svinepest hos vildsvin i Litauen og Polen, og de to medlemsstater er direkte truet af forekomsten af afrikansk svinepest på den anden side af grænsen i Hviderusland. Litauen og Polen agter, med henblik på at begrænse risikoen for spredning af sygdommen på deres område til et minimum, at reducere belægningsgraden for modtagelige værter på svinebedrifter med et lavt biosikringsniveau i det inficerede område ved at tilskynde til slagtning af svin og forhindre, at der genindsættes svin på svinebedrifterne i mindst et år. I december 2013 fremsendte Estland, Letland, Litauen og Polen deres respektive planer og overslag over udgifter til gennemførelse af aktioner af hastende karakter i 2014 i områder, der anses for at være udsat for en højere risiko for indslæbning af afrikansk svinepest fra Hviderusland, Den Russiske Føderation og Ukraine. Disse planer er blevet undersøgt af Kommissionen med henblik på EU-tilskud og blev fundet i overensstemmelse med direktiv 2002/60/EF.
            
         
               (11)
            
            
               Foranstaltninger gennemført af Estland, Letland, Litauen og Polen vedrørende sygdomsovervågning, rengøring og desinfektion af køretøjer samt tilrettelæggelse af oplysningskampagner medfinansieres med en sats på 50 %.
            
         
               (12)
            
            
               De foranstaltninger, Litauen og Polen gennemfører for at reducere belægningsgraden for svin i de inficerede områder ved grænsen til Hviderusland, bør medfinansieres med en sats på 30 %.
            
         
               (13)
            
            
               Eftersom de planlagte foranstaltninger som forelagt af Estland, Letland, Litauen og Polen i form af aktioner af hastende karakter over for indslæbning af afrikansk svinepest fra Hviderusland, Den Russiske Føderation og Ukraine i 2014 udgør en tilstrækkeligt detaljeret ramme, jf. artikel 94 i Kommissionens delegerede forordning (EU) nr. 1268/2012 (7), er denne afgørelse en finansieringsafgørelse for de i arbejdsprogrammet omhandlede udgifter til tilskud.
            
         
               (14)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   1.   Som led i aktionerne af hastende karakter over for afrikansk svinepest, der gennemføres af Estland, Letland, Litauen og Polen i 2014, er de pågældende medlemsstater berettiget til et specifikt EU-tilskud til de udgifter, der afholdes til de i stk. 2 og 3 omhandlede aktiviteter, som skal gennemføres i perioden 1. januar 2014 til 31. december 2014.
   2.   EU-tilskuddet fastsættes til 50 % af udgifterne — afholdt og betalt — til gennemførelse af følgende aktiviteter:
   
               a)
            
            
               prøveudtagning fra tamsvin
            
         
               b)
            
            
               prøveudtagning fra vildsvin
            
         
               c)
            
            
               ELISA-test
            
         
               d)
            
            
               PCR- og sekventeringstest
            
         
               e)
            
            
               indkøb af udstyr og desinfektionsmidler til rengøring og desinfektion
            
         
               f)
            
            
               indkøb af udstyr specifikt til bortskaffelse af dyrekroppe
            
         
               g)
            
            
               indkøb af udstyr til gennemførelse af virologiske laboratorietest
            
         
               h)
            
            
               oplysningskampagner.
            
         3.   EU-tilskuddet fastsættes til 30 % af Litauens og Polens udgifter — afholdt og betalt — til godtgørelse af ejere af svin for tab som følge af fremskyndet slagtning af svin i de inficerede områder.
   Artikel 2
   1.   De maksimumsbeløb, der godtgøres de i artikel 1, stk. 1, nævnte medlemsstater, for de i artikel 1, stk. 2, litra a), b), c) og d), nævnte aktiviteter, må i gennemsnit ikke overstige:
   
               a)
            
            
               0,5 EUR pr. tamsvin, der udtages prøver af
            
         
               b)
            
            
               5 EUR pr. vildsvin, der udtages prøver af
            
         
               c)
            
            
               2 EUR pr. ELISA-test
            
         
               d)
            
            
               10 EUR pr. PCR- og sekventeringstest.
            
         2.   De maksimumsbeløb, der godtgøres for den i artikel 1, stk. 2, litra e), nævnte aktivitet, må i gennemsnit ikke overstige:
   
               a)
            
            
               6 000 EUR til Estland
            
         
               b)
            
            
               58 000 EUR til Letland
            
         
               c)
            
            
               950 000 EUR til Litauen
            
         
               d)
            
            
               102 100 EUR til Polen.
            
         3.   De maksimumsbeløb, der godtgøres for den i artikel 1, stk. 2, litra f), nævnte aktivitet, må i gennemsnit ikke overstige:
   
               a)
            
            
               100 000 EUR til Litauen
            
         
               b)
            
            
               150 000 EUR til Polen.
            
         4.   De maksimumsbeløb, der godtgøres for den i artikel 1, stk. 2, litra g), nævnte aktivitet, må i gennemsnit ikke overstige:
   
                
            
            
               75 000 EUR til Litauen.
            
         5.   De maksimumsbeløb, der godtgøres for den i artikel 1, stk. 2, litra h), nævnte aktivitet, må i gennemsnit ikke overstige:
   
               a)
            
            
               1 500 EUR til Estland
            
         
               b)
            
            
               15 000 EUR til Letland
            
         
               c)
            
            
               75 000 EUR til Litauen
            
         
               d)
            
            
               11 250 EUR til Polen.
            
         6.   EU-tilskuddet til de i artikel 1, stk. 3, nævnte medlemsstater, må ikke overstige:
   
               a)
            
            
               225 000 EUR til Litauen
            
         
               b)
            
            
               337 500 EUR til Polen.
            
         7.   EU-tilskuddet til de i artikel 1, stk. 1, nævnte medlemsstater, må ikke overstige:
   
               a)
            
            
               27 000 EUR til Estland
            
         
               b)
            
            
               190 000 EUR til Letland
            
         
               c)
            
            
               1 948 000 EUR til Litauen
            
         
               d)
            
            
               1 341 000 EUR til Polen.
            
         8.   De udgifter til de i stk. 1, litra c) og d), omhandlede foranstaltninger, hvortil der kan ydes EU-tilskud, begrænses til de udgifter, som medlemsstater har til:
   
               a)
            
            
               indkøb af testkit, reagenser og alle identificerbare hjælpematerialer, som specifikt anvendes til gennemførelse af laboratorietestene
            
         
               b)
            
            
               personale, uanset ansættelsesforhold, hvis arbejdsopgaver udelukkende eller delvis består i gennemførelse af test i laboratoriets faciliteter, begrænset til de faktiske lønninger plus bidrag til sociale sikringsordninger og andre lovbestemte udgifter, der indgår i aflønningen
            
         
               c)
            
            
               generalomkostninger svarende til 7 % af summen af de i litra a) og b) omhandlede udgifter.
            
         Artikel 3
   1.   EU-tilskuddet til de i artikel 1 omhandlede foranstaltninger ydes, forudsat at de pågældende medlemsstater:
   
               a)
            
            
               gennemfører de aktiviteter og foranstaltninger, der er beskrevet i deres planer
            
         
               b)
            
            
               gennemfører foranstaltningerne i overensstemmelse med de relevante EU-bestemmelser, herunder konkurrencereglerne og bestemmelserne om offentlige udbud
            
         
               c)
            
            
               senest den 30. april 2015 sender Kommissionen en endelig teknisk rapport om foranstaltningerne, jf. bilag I, og en endelig finansiel rapport, jf. bilag II.
            
         2.   Hvis en medlemsstat ikke overholder betingelserne i stk. 1, kan Kommissionen nedsætte EU-tilskuddet proportionelt med arten og grovheden af den pågældende overtrædelse og det finansielle tab, den medfører for Unionen.
   Artikel 4
   Denne afgørelse er rettet til Republikken Estland, Republikken Letland, Republikken Litauen og Republikken Polen.
   
      Udfærdiget i Bruxelles, den 24. april 2014.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EUT L 155 af 18.6.2009, s. 30.
   
      (2)  EUT L 298 af 26.10.2012, s. 1.
   
      (3)  Kommissionens gennemførelsesafgørelse 2013/498/EU af 10. oktober 2013 om EU-tilskud til overvågning og andre aktioner af hastende karakter gennemført i Estland, Letland, Litauen og Polen over for afrikansk svinepest i tilgrænsende tredjelande (EUT L 272 af 12.10.2013, s. 47).
   
      (4)  Kommissionens gennemførelsesafgørelse 2013/426/EU af 5. august 2013 om forholdsregler mod indslæbning af afrikansk svinepest-virus til Unionen fra visse tredjelande eller dele af tredjelande, hvor det er bekræftet, at sygdommen forekommer, og om ophævelse af afgørelse 2011/78/EU (EUT L 211 af 7.8.2013, s. 5).
   
      (5)  Kommissionens forordning (EF) nr. 206/2009 af 5. marts 2009 om indførsel til Fællesskabet af sendinger af animalske produkter til eget forbrug og om ændring af forordning (EF) nr. 136/2004 (EUT L 77 af 24.3.2009, s. 1).
   
      (6)  Rådets direktiv 2002/60/EF af 27. juni 2002 om specifikke bestemmelser for bekæmpelse af afrikansk svinepest og om ændring af direktiv 92/119/EØF for så vidt angår Teschener syge og afrikansk svinepest (EFT L 192 af 20.7.2002, s. 27).
   
      (7)  Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT L 362 af 31.12.2012, s. 1).
   
      BILAG I
      
         Endelig teknisk rapport om overvågningsforanstaltninger vedrørende afrikansk svinepest hos vildsvin og tamsvin
      
      Medlemsstat:
      Dato:
      
               
                  1.
               
               
                  Teknisk evaluering af situationen:
                  
                              1.1.
                           
                           
                              Epidemiologiske kort:
                           
                        
                              1.2.
                           
                           
                              Oplysninger om overvågningen:
                           
                        
                              Medlemsstat/tredjeland
                           
                           
                              Antal tamsvin, der er udtaget prøver af
                           
                           
                              Antal vildsvin, der er udtaget prøver af
                           
                           
                              Testtype (1)
                              
                           
                           
                              Antal test
                           
                           
                              Antal positive tamsvin
                           
                           
                              Antal positive vildsvin
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              I alt i 2014
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
               
                  2.
               
               
                  Oplysninger om, hvorvidt målene er nået, og tekniske vanskeligheder:
               
            
               
                  3.
               
               
                  Yderligere epidemiologiske oplysninger: epidemiologiske undersøgelser, fundne døde dyr, aldersfordelingen af positive reagenter, fundne læsioner osv.:
               
            
         (1)  Angiv: ELISA, PCR, Ag-ELISA, virusisolation, andet (specificeres).
   
   
      BILAG II
      
         Endelig finansiel rapport om aktioner af hastende karakter vedrørende afrikansk svinepest
      
      Medlemsstat:
      Dato:
      
               
                  1.
               
               
                  Overvågningsforanstaltninger vedrørende afrikansk svinepest hos vildsvin og tamsvin:
                  
                              Prøveudtagning
                           
                        
                              Kategori
                           
                           
                              Udgifter til prøveudtagning
                           
                        
                              Antal dyr, der er udtaget prøver af
                           
                           
                              Enhedsomkostning pr. dyr, der er udtaget prøver af
                           
                           
                              Udgifter i alt
                           
                        
                              Tamsvin
                           
                           
                               
                           
                           
                               
                           
                           
                               
                           
                        
                              Vildsvin
                           
                           
                               
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                           
                               
                           
                        
                              Laboratorietest
                           
                        
                               
                           
                           
                              Antal udførte test
                           
                           
                              Udgifter til test (1)
                              
                           
                        
                              Laboratorietest
                              (1)
                           
                           
                              Personale
                              (2)
                           
                           
                              Generalomkostninger
                              (3) = (1) + (2) × 0,07
                           
                           
                              Udgifter i alt
                              (4) = (1) + (2) + (3)
                           
                        
                              Serologiske test (ELISA)
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              PCR-test
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Sekventeringstest
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
               
                  2.
               
               
                  Rengøring og desinfektion
                  
                              2(a)
                           
                           
                              UDSTYR
                              
                                          Beskrivelse
                                       
                                       
                                          Udgifter/værdi (ekskl. moms)
                                       
                                       
                                          Købsdato
                                       
                                    
                                           
                                       
                                       
                                           
                                       
                                       
                                           
                                       
                                    
                                          I alt
                                       
                                       
                                           
                                       
                                       
                                           
                                       
                                    
                        
                              2(b)
                           
                           
                              DESINFEKTIONSMIDDEL
                              
                                          Beskrivelse
                                       
                                       
                                          Udgifter/værdi (ekskl. moms)
                                       
                                       
                                          Købsdato
                                       
                                    
                                           
                                       
                                       
                                           
                                       
                                       
                                           
                                       
                                    
                                          I alt
                                       
                                       
                                           
                                       
                                       
                                           
                                       
                                    
                        
            
               
                  3.
               
               
                  UDSTYR SOM NÆVNT I ARTIKEL 1, STK. 2, LITRA f) OG g)
                  
                              Beskrivelse
                           
                           
                              Udgifter/værdi (ekskl. moms)
                           
                           
                              Købsdato
                           
                        
                               
                           
                           
                               
                           
                           
                               
                           
                        
                              I alt
                           
                           
                               
                           
                           
                               
                           
                        
            
               
                  4.
               
               
                  KOMPENSATION FOR SVIN
                  
                              Vægt på destruktionsdatoen
                           
                           
                              Antal dyr pr. kategori
                           
                           
                              Udbetalt beløb pr. kategori
                           
                           
                              Andre beløb udbetalt direkte til landbrugeren
                              (ekskl. moms)
                           
                           
                              Betalt kompensation i alt
                              (ekskl. moms)
                           
                           
                              Betalingsdato
                           
                        
                              Søer
                           
                           
                              Orner
                           
                           
                              Smågrise
                           
                           
                              Svin
                           
                           
                              Søer
                           
                           
                              Orner
                           
                           
                              Smågrise
                           
                           
                              Svin
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
               
                  5.
               
               
                  OPLYSNINGSKAMPAGNER:
                  
                              Beskrivelse af aktiviteterne
                           
                           
                              Udgifter/værdi (ekskl. moms)
                           
                           
                              Leveringsdato
                           
                        
                               
                           
                           
                               
                           
                           
                               
                           
                        
                              I alt
                           
                           
                               
                           
                           
                               
                           
                        
            
               
                  6.
               
               
                  Undertegnede attesterer, at:
                  
                              —
                           
                           
                              der er tale om faktisk afholdte udgifter, som er bogført korrekt og er støtteberettigede i henhold til denne afgørelse
                           
                        
                              —
                           
                           
                              alle bilag for udgifterne er til rådighed til revisionsformål
                           
                        
                              —
                           
                           
                              der ikke er ansøgt om andre EU-tilskud til disse foranstaltninger, og at alle indtægter fra aktiviteter som led i disse foranstaltninger er anmeldt til Kommissionen
                           
                        
                              —
                           
                           
                              foranstaltningerne er gennemført i overensstemmelse med de relevante EU-retsforskrifter
                           
                        
                              —
                           
                           
                              der er etableret kontrolprocedurer, som især har til formål at kontrollere, at de anmeldte beløb er korrekte, samt at forebygge, opdage og korrigere uregelmæssigheder.
                           
                        
            Dato:
      Den operationelle leders navn og underskrift:
      
         (1)  Alle udgifter er ekskl. moms.